ผ่านร้านเปลญวนแถวเพชรบุรี อดไม่ได้ที่จะต้องสั่งทาน เพราะร้านนี้เค้าเด่นดังเรื่องอาหารพื้นบ้าน อาหารป่า เสียดายที่เราไม่มีเวลามานั่งกินลมชมวิวที่ร้านนี้ ได้แต่สั่งใส่ห่อกลับบ้าน

ร้านนี้มีที่นั่งหลายโซนมาก ตั้งแต่โซนดนตรีสดหรือจะโซนสงบ เงียบ หรือจะท้าวความไปถึงวัยเรียนก็ยังมีให้นั่ง ระหว่างรออาหารเราก็ได้ถ่ายรูปไปพรางๆ ร้านนี้เขาสะสมของเก่า กว่าจะได้อาหารก็ถ่ายรูปเสร็จพอดี

อาหารที่นี่ค่อนข้างหลากหลาย แต่เน้นสไตล์พื้นบ้านและร้านอาหารป่า สั่งอาหารร้านนี้ต้องระบุด้วยว่าจะเอาเผ็ดระดับไหน ถ้าตามใจแม่ครัวจะได้เผ็ดกลางทันที แต่สำหรับเรามันอาจกลายเป็นเผ็ดมาก

อาหารที่เราสั่ง
- ข้าวผัดปู 60 บาท อันนี้ได้มาก่อนใครกินหมดก่อนใคร เพราะหิวมาก ข้าวผัดไม่เละ มีเนื้อปูในระดับหนึ่ง แต่ไม่เยอะมาก รสชาติออกหวานๆหน่อย

- แกงคั่วหัวตาล 80 บาท อันนี้ออกสไตล์หวานกะทิ มีเนื้อตาลให้ด้วย อันนี้ชอบมากเพราะหาทานยากจริงๆ

- หลนปู 90 บาท ตัวหลนมีเนื้อปูมาให้ด้วย ส่วนใหญ่ไม่ค่อยเห็นเนื้อปูในร้านอื่นแต่ร้านนี้จัดหนักจัดเต็ม ใส่เนื้อปูมาค่อนข้างเยอะ รสชาติออกแนวหวานกะทิ หวานค่อนข้างเยอะไปหน่อย

- ส้มตำผักหวาน 65 บาท อันนี้เราให้เค้าแยกน้ำยำมาต่างหาก เอามายำเองสภาพเลยดูไม่ค่อยได้ แต่เป็นอีกหนึ่งเมนูที่หาทานยากเช่นกันรสชาติน้ำยำออกเป็นแนวสามรส ได้กุ้งมาหลายตัว กุ้งสดดี

- ผัดกระเพรากบ 90 บาท อันนี้เราลืมบอกระดับเผ็ด ตอนทานเห็นพริกเป็นเม็ดเม็ด จานนี้เผ็ดมาก ตัวกบสับละเอียดพร้อมกระดูกและพริก  ทานไปกระดูกค่อนข้างติดฟัน 

- ผัดเผ็ดปลาช่อนทอด 90 บาท อันนี้เราสั่งแบบเผ็ดน้อย แต่ใส่ห่อมาทำให้ปลาช่อนไม่กรอบ และรสชาติไม่เผ็ดเลย ทำให้รู้สึกว่าไม่ค่อยถูกปากนัก